病眼
作者：王洋
朝代：宋

paragraphs: 寄身雖閑念未除，敵念賴有前賢書。
如何昏花接旬月，古史散落經耘耡。
我知稟賦分量淺，費出稍泰尋空虛。
衣服飲食悉若此，耳目形體應相如。
此如用多隨困闕，不似緩節安虛徐。
解衾臥穩省開目，細瑣悉悉分蟲魚。
異時意氣尚掀舉，欲取功烈規名譽。
從天且乞一雙眼，此外不敢求贏餘。